Masacru în Germania. O mamă de 27 de ani și-a ucis cinci dintre copii.
O mamă de 27 de ani din Germania și-a ucis cinci dintre copii. Femeia a încercat apoi să se sinucidă, aruncându-se în fața trenului, dar a scăpat. Al șaselea copil al femeii, un băiat de 11 ani, a supraviețuit masacrului.
Germania, țara pe care peste 700.000 de români o numesc acasă este în stare de șoc.Cinci copii cu vârste între unu și opt ani au fost omorâți de mama lor în apartamentul familiei din orașul Solingen. Singurul supraviețuitor al masacrului este băiatul cel mare, de 11 ani. Nu se știe din ce motiv, femeia l-a cruțat, dar l-a mai șocat o dată. A încercat să se sinucidă în fața lui.Femeia a supraviețuit, însă este în stare gravă. În urma ei, copilul s-a dus la bunică și i-a povestit grozăvia.Stefan Weiand, purtător de cuvânt al Poliției: Este în siguranță acum, lângă rude. Este pe mâini bune!Din audierile de până acum, anchetatorii nu au reușit să afle ce a făcut-o pe femeia de 27 de ani să își ucidă cinci copii.